Jesaja 9:5 Die Seun wat die HERE gee, sal ook die naam van ‘Sterke God’ dra. Hy sal meer as ’n spesiale mens wees! Hy is so spesiaal dat Hy meer as die menselike sal wees. Hy sal so spesiaal wees dat Hy meer is as wat ons in die skepping kan vind. Dit is baie belangrik want dit wys dat hulle wat sê dat die Here Jesus die hoogste skepsel is nie reg is nie. Al lyk dit dat jy op hierdie manier die Here Jesus eer nogtans gee jy Hom dan nie genoeg eer nie. Die Here Jesus is as die Verlosser ook God. God het mens geword en het onder ons kom woon!
Hoe goed is dit om hier te lees dat Hy die Magtige God is want as jy sien hoe die Here Jesus geleef het kan die lyk asof Hy nie so magtig was nie. Hy het Hom verneder. Hy ly. Hy word bespot. Hy laat hom gevangen neem. Is dit nou die magtige God? Somtyds is daar die momente dat die Here Jesus wys dat niemand iets teen Hom kan maak nie. Dat regtig alles in Sy hand is. Ek het daarvan die laaste tyd al voorbeelde genoem. Ek voeg nou een by. Die Here Jezus is in Nasaret waar Hy groot geword het. Die mense jaag die Here Jesus die dorp uit en hulle wil Hom van die krans afgooi. Hulle wil Hom doodmaak. Dan kom die oomblik wat Jesus wys dat Hy God is. As hulle naby die krans gekom het, lees ons: “Maar Jesus het tussen hulle deur geloop en wegggegaan”. Luk 4:30 Die Here Jesus ly om God se kinders te verlos maar Hy wys Sy magtig God-wees as hulle iets wil doen wat nie in God se plan van verlossing pas nie. Christus is en bly die Koning wat God se volk red!